ลูกพี่ลูกน้อง (ละครซิตคอม)
รายชื่อตอน > พ.ศ. 2555 (ปี 1)

| ตอนที่ | วันที่ออกอากาศ | ชื่อตอน | เรื่องย่อ | นักแสดงรับเชิญ |
| --- | --- | --- | --- | --- |
| 1 | 12 พฤษภาคม 2555 | ลูกพี่ลูกน้อง | - ปัณณ์และธันวาซื้อของขวัญให้หมอตั้มและธัญลดาเนื่องในโอกาสวันครบรอบแต่งงาน   - จ๊ะจ๋ากลับจากเมืองนอก   - ปัณณ์และธันวาแย่งบัตรคอนเสิร์ตที่เหลืออยู่ใบเดียว เพื่อที่จะไปดูคอนเสิร์ตกับจ๊ะจ๋า แต่สุดท้ายจ๊ะจ๋าไม่ได้ไป ทำให้ทั้งสองคนได้ไปดูคอนเสิร์ตด้วยกัน | - |
| 2 | 19 พฤษภาคม 2555 | อย่างนี้ต้องออก | - ธันวาเผลอพูดดูถูกปัณณ์ หลังจากนั้นปัณณ์ดูโบร์ชัวร์คอนโดมิเนียมด้วยสีหน้าเครียด และบอกธัญลดาว่าจะออก ธันวาจึงคิดว่าปัณณ์น้อยใจและจะย้ายออกจากบ้าน จึงง้อปัณณ์ แต่ความจริงปัณณ์แค่จะออกจากงาน เพราะคอนโดมิเนียมนั้นกำลังจะถูกสร้างใกล้ๆแกลอรี่   - จ๊ะจ๋าไปขี่จักรยานกับเจเจ จ๊ะจ๋าขี่จักรยานล้มได้รับบาดเจ็บ เมื่อเฮียหมงรู้จึงต่อว่าเจเจที่ไม่ดูแลจ๊ะจ๋า เจเจจึงน้อยใจ เฮียหมงจึงปรับความเข้าใจกับเจเจและบอกว่าที่ทำไปเพราะเขาคาดหวังในตัวเจเจมาก | - |
| 3 | 26 พฤษภาคม 2555 | ล้อแม็กกระแทกใจ | - จ๊ะจ๋าเผลอพูดออกมาว่าจ๊ะจ๋าเคยชอบคนใดคนหนึ่งระหว่างปัณณ์กับธันวา ปัณณ์และธันวาอยากรู้ว่าเป็นใครจึงขอให้เจเจสืบหาให้ เจเจจึงมีข้อแลกเปลี่ยนให้ซื้อล้อแม็กจักรยานใหม่ให้ เมื่อเจเจถามจ๊ะจ๋าแต่จ๊ะจ๋าไม่ตอบ เจเจจึงหลอกปัณณ์และธันวาว่าจ๊ะจ๋าชอบตน ทำให้เจเจได้ล้อแม็กจากทั้งคู่ไป ปล่อยให้ทั้งธันวาและปัณณ์ต่างก็ดีใจที่จ๊ะจ๋าชอบตน แต่สุดท้ายทั้งคู่ก็ได้รู้ว่าจ๊ะจ๋าไม่ได้ชอบตน จึงไปเอาล้อแม็กของตนคืน  - ออมเอาแต่ดูซีรีส์เกาหลี ไม่ยอมทำการบ้าน แต่เมื่อใกล้ถึงเวลาไปโรงเรียน ปรากฏว่ามีคนทำการบ้านออมจนเสร็จ ออม ธัญลดาและหมอตั้มต้องการทราบว่าใครทำ จนเห็นว่าคนที่ทำการบ้านให้คือบานเย็น | - |
| 4 | 2 มิถุนายน 2555 | เรื่องนี้ถึงครูวันทนาแน่ | - ออมสินไปมีเรื่องกับเพื่อนนักเรียนชาย จนโดนเรียกพบผู้ปกครอง ร้อนถึงปัณณ์กับธันวาต้องไปช่วยเคลียร์ แต่เรื่องกลับไม่จบแค่นั้นเมื่อเพื่อนที่ออมสินมีเรื่องด้วยเป็นถึงลูกมาเฟีย   - บานเย็น วิโรจน์ เบิ้ม เล่นเฟซบุ๊คโดยไม่ได้ใช้ชื่อของตัวเอง สุดท้ายก็นัดเดทกันเอง | - |
| 5 | 16 มิถุนายน 2555 | ล้วงลับตับหมง | - จ๊ะจ๋าร้อนอกร้อนใจที่เห็นพ่อหมงแต่งตัวหล่อออกไปนอกบ้านทุกวัน เลยสงสัยว่าพ่อจะแอบไปมีกิ๊ก จึงขอร้องให้ธันวากับปัณณ์ช่วยตามล่าหาความจริง   - ออมแอบเลี้ยงสุนัข โดยไม่ให้หมอตั้มกับธัญลดารู้ เพราะหมอตั้มแพ้ขนสุนัข และกลัวถูกดุ | - |
| 6 | 23 มิถุนายน 2555 | ปาร์ตี้แบบแมนๆ | - ปัณณ์เกิดไปปิ๊งสาวเพื่อนของธันวาเข้าอย่างจัง เลยขอร้องให้ธันวาช่วยเป็นพ่อสื่อให้ แต่ธันวากลับหักหลังปัณณ์ไปบอกเพื่อนที่เป็นเกย์แทน   - หมอตั้มและธัญลดาไปเที่ยว แต่กลับพบเด็กที่ตกรถเที่ยวสุดท้ายพอดี จึงเรียกให้ขึ้นรถด้วย แต่เข้าใจผิดคิดว่าเด็กเป็นผี | พงศ์สิรี บรรลือวงศ์ |
| 7 | 30 มิถุนายน 2555 | หนังสือ..อื่อฮือเละ!! | - ธันวาจะนำเอกสารที่อยู่บนรถมานานไปฝากให้บานเย็นนำไปทิ้งโดยนำมาวางรวมไว้กันที่โต๊ะรวมกัน แต่บนโต๊ะมีหนังสือของปัณณ์วางอยู่ด้วย บานเย็นนึกว่าให้ทิ้งด้วยจึงนำไปทิ้งขยะ แต่ปัณณ์เดินมาเห็นพอดีจึงรู้เรื่องว่าธันวาบอกให้ไปทิ้ง ปัณณ์จึงแกล้งให้ธันวาหาหนังสือจากกองขยะ เมื่อบานเย็นเดินมาเห็นธันวากำลังคุ้ยขยะ เมื่อบานเย็นถามธันวาจึงรู้ความจริงว่าปัณณ์แกล้ง จึงเอาคืนแกล้งว่าพระหายให้ปัณณ์ไปคุ้ยขยะหา   - หัวหน้างานอีเวนต์ที่เคยทำงานกับธัญลดาเป็นลมพอดี ธัญลดาจึงรับหน้าที่หัวหน้างานแทนหัวหน้างานคนนั้น | - |
| 8 | 7 กรกฎาคม 2555 | ยูโร..ยูเละ | - ปัณณ์และธันวาเปิดศึกครั้งใหญ่กลางบ้าน  เมื่อต่างคนต่างก็เชียร์ฟุตบอลกันคนละทีม  แถมยังพาพวกมาร่วมเชียร์ด้วยที่บ้าน  ด้วยความไม่ยอมกัน  ทั้งสองจึงตกลงกันว่าถ้าใครแพ้ต้องยอมโกนหัว   - ออมมาค้างบ้านจ๊ะจ๋าเพื่อดูซีรีส์ เจเจจึงทำแผนพิชิตใจออม ด้วยการแต่งตัวเลียนแบบพระเอกซีรีส์เกาหลี | - |
| 9 | 14 กรกฎาคม 2555 | ลูกไม้..ลูกหมง | - ปัณณ์ตั้งใจจะเขี่ยจานดาวเทียมเพราะดูทีวีไม่ค่อยชัดและไม่อยากเสียเงินมาก  แต่ดันไปเกี่ยวได้ชุดชั้นในของจ๊ะจ๋ามาแทน  ทั้งคู่จึงตั้งใจจะเอาไปคืน  แต่หมงดันเข้ามาเห็นเสียก่อนจึงเข้าใจผิดคิดว่าทั้งคู่เป็นโรคจิตขโมยชุดชั้นใน   - ลุงหมงเล่าให้เจเจฟังว่าตนเคยคบผู้หญิงคนอื่นเพื่อให้แม่ของเจเจหึง เจเจจึงเอาบ้างเพื่อจีบออม แต่ไม่สำเร็จเพราะลุงหมงมาพบพอดี   - หมอตั้มจะไปสัมมนากับผู้ช่วยที่สวยมาก ธัญลดาจึงหึงหมอตั้มจนถึงขั้นไม่อยากให้หมอตั้มไปสัมมนา | - |
| 10 | 21 กรกฎาคม 2555 | ผู้ชายห่วยๆ | - ปัณณ์รับงานจัดนิทรรศการภาพวาดให้กับศิลปินคนหนึ่ง  แต่ศิลปินคนนั้นดันเคยเป็นแฟนเก่าธันวาที่ธันวาเคยหักอกไป  จึงตั้งข้อตกลงกับปัณณ์ว่า  ถ้าอยากให้นิทรรศการนี้จัดต่อไปได้  ต้องให้ธันวามากราบแทบเท้าเธอเท่านั้น   - วิโรจน์และเบิ้มถูกหลอกขายน้ำมันเสน่ห์ จึงวางแผนจะไปใส่น้ำยาเสน่ห์ให้บานเย็นดื่ม แต่สุดท้ายกลับดื่มน้ำของกันและกันเอง และไม่เกิดผลอะไร | อัฐมา ชีวนิชพันธ์ |
| 11 | 28 กรกฎาคม 2555 | ศุกร์สยอง | - มีข่าวมาว่า  มีโจรโรคจิตกำลังวนเวียนอยู่แถวๆ หมู่บ้าน  จึงทำให้บ้านหมงต่างก็พากันหวาดกลัว  แต่ซ้ำร้าย  เรื่องยิ่งวุ่นวายมากขึ้นเมื่อเหล่าคนในบ้านต่างก็หายกันไปทีละคนๆ  - เพราะธัญลดาไม่ค่อยสบาย  ปัณณ์  ธันวาและออมจึงอาสารับหน้าที่ดูแลบ้านเอง  แต่ดันเผอเรอจนเกือบทำบ้านไฟไหม้ | - |
| 12 | 4 สิงหาคม 2555 | วันสำคัญสำหรับใคร | - ใกล้วันแม่ทั้งที  แต่ออมดันอยากไปรับดาราที่สนามบินมากกว่าอยู่กับแม่ในวันแม่  ธันวาจึงตั้งใจเข้าไปเกลี้ยกล่อมให้ออมอยู่กับแม่แทนที่จะออกไปจากบ้าน  - เจเจตั้งใจจะซื้อกระเป๋าให้แม่ในวันแม่  แต่มีเงินไม่พอ  จึงนำจักรยานไปลงประกาศขายในอินเทอร์เน็ต  สุดท้ายจักรยานของเจเจก็ถูกขโมยไป | - |
| 13 | 11 สิงหาคม 2555 | คาราเต้ คาราตุ้บ ! | - ปัณณ์และธันวาเกิดอาการหึงจ๊ะจ๋าที่มีชายหนุ่มคนหนึ่งมาตามติด จึงประกาศท้าแข่งคาราเต้ โดยไม่รู้ว่าชายคนนั้นเป็นนักคาราเต้ทีมชาติ   - พี่บานเย็นคลำเจอเนื้อก้อนหนึ่งที่หน้าอก ธัญลดาจึงแนะนำให้พี่บานเย็นลองไปหาหมอ แต่พี่บานเย็นกลับอายหมอ ออมจึงบอกให้ไปขอหมอตั้มให้ช่วยตรวจ แต่ธัญลดากลับบังเอิญมาเห็นเข้าพอดี | ชัยพล จูเลี่ยน พูพาร์ต |
| 14 | 18 สิงหาคม  2555 | เมาไม่ขับ จับเด็กป่วน | - ปัณณ์ ธันวาและจ๊ะจ๋าไปช่วยออมจัดบอร์ดเรื่องเมาไม่ขับที่โรงเรียน แต่ระหว่างนั้นดันมีเด็กคนหนึ่งเข้ามาหาเรื่อง ทำให้ธันวาโกรธมาก จนทำให้บอร์ดของออมพังพินาศ   - เพราะหมอตั้มคอเลสเตอรอลสูง ธัญลดาจึงบังคับให้หมอตั้มลดคอเลสเตอรอลด้วยการออกกำลังกายและลดอาหารมันให้น้อยลง หมอตั้มจึงแอบธัญลดาไปเพื่อกินของมันๆ บ้าง   - พี่เบิ้มเจอจักรยานคันหนึ่งอยู่ที่หน้าร้านเกม จึงตามกลับมาให้เจเจเพราะคิดว่าน่าจะใช่ แต่เจ้าของจักรยานดันตามมาทวงคืนถึงที่ร้าน | - |
| 15 | 25 สิงหาคม 2555 | เมียข้า..ใครอย่าแตะ!! | - ธัญลดาได้พบกับเอกซึ่งเป็นแฟนเก่าของเธอในงานประชุมผู้ปกครอง อีกทั้งยังนัดกันมาทำคุกกี้ที่บ้านในวันที่หมอตั้มมีนัดพอดี หมอตั้มจึงฝากให้ปัณณ์และธันวาช่วยจับตาดูให้ เพราะกลัวว่า เอก จะกลับมาขอธัญลดาคืนดี   - เจเจกลัวว่าเบนซ์ รุ่นพี่ที่ออมแอบชอบจะมาแย่งออมไป จึงขอท้าแข่งปั่นจักรยานรอบหมู่บ้าน หากใครเป็นฝ่ายแพ้จะต้องเลิกยุ่งกับออมตลอดไป | ศิครินทร์ ผลยงค์   นุติ เขมะโยธิน |
| 16 | 1 กันยายน 2555 | แม่ยายที่รัก | - แม่ของธัญลดาต้องการจะมาเยี่ยมลูกสาวที่บ้าน แต่ด้วยความไม่ชอบหมอตั้ม ทำให้เอาแต่โทษหมอตั้มทุกๆ เรื่อง หมอตั้มจึงยอมหนีไป   - จ๊ะจ๋าและเจเจไปเที่ยวที่พิพิธภัณฑ์ของปัณณ์ โดยมีพี่เบิ้มตามไปด้วย แต่อยู่ ๆ เจเจก็ได้ยินเสียงมาจากแจกันใบหนึ่ง แถมยังเห้นคนใส่ชุดจีนเดินอยู่ที่ทางเดินอีก แต่สุดท้ายก็เป็นแค่แผนหลอกผีเพื่อให้คนเข้างานที่ปัณณ์กับจ๊ะจ๋าคุยกันไว้เท่านั้น   - จ๊ะจ๋าตัดสินใจจะไปบอกเฮียหมงว่าตัวเองจะสมัครเป็นครูที่โรงเรียนเจเจ แต่พ่อกลับเข้ามาบอกก่อนว่าฝากจ๊ะจ๋าไปทำงานที่บริษัทน้ำมันเพื่อนพ่อเรียบร้อยแล้ว | ทัศน์วรรณ เสนีย์วงศ์ ณ อยุธยา |
| 17 | 8 กันยายน 2555 | ปัณณ์บาร์เบอร์ | - ธันวาแอบนำครีมของปัณณ์ไปใช้โดยไม่บอก ทำให้ปัณณ์โกรธและขอให้ธันวาไปซื้อมาใหม่ แต่ธันวาดันลืม แล้วพื้นรองเท้าดันหลุด จึงบอกให้วิโรจน์ใส่กาวยางลงในกระปุกครีมอันเก่าของปัณณ์ก่อน ทำให้จ๊ะจ๋าที่จะมาตัดผมกับปัณณ์เกิดหยิบไป แล้วทำให้มือของจ๊ะจ๋าติดผมเข้า   - พี่เบิ้มกับวิโรจน์ต้องนั่งรถไปด้วยกัน แต่ระหว่างทางดันเจอเหตุการณ์รถชนคนแล้วหนี จึงตั้งใจจะพาคนเจ็บไปโรงพยาบาล แต่คนเจ็บนั้นมีเชื้อ HIV แล้วพี่เบิ้มมีแผลที่นิ้วด้วย | - |
| 18 | 15 กันยายน 2555 | คนแรกของธันวา | - ธันวาเจอทอมคนหนึ่งตั้งใจจะจีบจ๊ะจ๋า จึงตั้งใจขวางทางเพื่อไม่ให้จีบสำเร็จ   - วิโรจน์เห็นเบิ้มยังกังวลเรื่องเอดส์ จึงพาเบิ้มไปบนศาลเจ้าแม่ไทร แต่เผอิญทั้งครอบครัวหมงและครอบครัวหมอดันโผล่มาด้วย ทั้งคู่จึงไม่กล้าสู้หน้าคน จนถูกทั้งศาลสาปแช่ง แล้วทั้งคู่ยังมาเจอกับเหตุการณ์คนอยากกระโดดน้ำฆ่าตัวตายอีก | สิตางศุ์ ปุณภพ (เปิดตัว) |
| 19 | 22 กันยายน 2555 | ครอบครัวอินดี้ | - จ๊ะจ่าตั้งใจจะไปสมัครงานเป็นครู แต่ไม่ได้บอกเฮียหมง ทำให้เฮียหมงเข้าใจผิดว่าจ๊ะจ๋ากำลังไปคุยงานกับคุณบุญเลิศ จนเมื่อคุณบุญเลิศโทรมาว่าจ๊ะจ่าไม่ได้สัมภาษณ์งาน ทำให้เฮียหมงโกรธมาก   - ปัณณ์เห็นทั้งออม ธันวา หมอตั้มและธัญลดาต่างก็ใช้เฟสบุคกันก็เลยอยากใช้บ้าง จนติด   - ผอ.ประเสริฐ และ เฮียหมง คือคู่อริเก่าตั้งแต่สมัยเรียน | - |
| 20 | 29 กันยายน 2555 | วันแรกก็โดนซะแล้ว | - จ๊ะจ๋าไปสอนที่โรงเรียนของเจเจ แต่ดันไปมีเรื่องกับ ธนวัฒน์หรือก้อง ทำให้ก้องแกล้งเอากาวมาทาที่เก้าอี้ แต่คนที่โดนกลับเป็น ผอ. ทำให้ออมที่เห็นเหตุการณ์สารภาพความจริงว่าเป็นฝีมือของก้อง ทำให้ก้องโกรธมากและจะเอาเรื่องกับออม   - ธัญลดาอยากให้หมอตั้มออกกำลังกายให้มากขึ้น หมอตั้มจึงเลือกไปตีกอล์ฟกับเฮียหมง จนสุดท้ายเกิดติดใจ ทำให้ธัญลดางอนหมอตั้ม | จิราวัฒน์ วชิรศรัณย์ภัทร |
| 21 | 6 ตุลาคม 2555 | เพื่อนสนิทคิดซื่อๆ | - เจเจเห็นพี่เบ๊นซ์อยู่ใกล้กับออมจนสนิทมากเกินไป จึงตัดสินใจจะไปบอกชอบออม แต่ดันกลายเป็นว่าพี่เบ๊นซ์ชิงบอกชอบออมตัดหน้าเจเจไปก่อนต่อหน้าเจเจ   - หมอตั้มตั้งใจจะหนีธัญลดาไปไดรฟ์กอล์ฟกับเฮียหมง จึงตั้งใจจะแอบไปตอนที่ธัญลดาไปเยี่ยมแม่ที่ต่างจังหวัด แต่ธัญลดาดันจับได้เสียก่อน   - เพราะแกลอรี่เริ่มขาดทุน คุณมนต์เทพจึงต้องลดเงินเดือนพนักงาน พี่วินจึงตั้งใจอดข้าวประท้วง จนเลยเถิดไปถึงขั้นพาปัณณ์ลาออก ! | ศิครินทร์ ผลยงค์   นง เชิญยิ้ม |
| 22 | 13 ตุลาคม 2555 | คำขอจากแม่ยาย | - แม่ของธัญลดาอยากให้หมอตั้มไปบริหารโรงแรม แต่หมอตั้มยืนกรานไม่ยอมไปทำ แม่ของธัญลดาจึงเข้าไปเอาใจออมและปัณณ์เพื่อให้ทั้งสองช่วยคุยกับหมอตั้มให้ยอมบริหารโรงแรม   - จะมีคุณยิ่งยง นักชิมลิ้นทองมาชิมอาหารที่ร้านเฮียหมง เฮียหมงจึงฝากให้พี่เบิ้มทำอาหารฝีมือดีที่สุด เพราะอยากให้ร้านได้สติกเกอร์ยืนยัน ทำให้จ๊ะจ๋ากับเจเจเผลอเอาคางคกผัดฉ่าที่วิโรจน์นำมาให้พี่เบิ้มแก้โรคเอดส์เอาไปให้คุณยิ่งยงกิน | ทัศน์วรรณ เสนีย์วงศ์ ณ อยุธยา |
| 23 | 20 ตุลาคม 2555 | รักหลอกๆ อย่าบอกใคร | - คุณเตือนใจ ลูกค้าของปัณณ์ตั้งใจจะจีบปัณณ์ แต่ปัณณ์ไม่อยากให้เสียงาน จึงโกหกไปว่ากำลังคบอยู่กับจ๊ะจ๋า แต่ความดันมาแตกเพราะบานเย็นดันเผลอบอกโดยไม่รู้ตัว  - ธัญลดาอยากให้ออมไปเรียนพิเศษจึงปลุกทุกคนตั้งแต่เช้า แต่สุดท้ายก็ดันไปสมัครไม่ทัน | จอย ชวนชื่น |
| 24 | 27 ตุลาคม 2555 | ท้อง...ไม่รับ | - ออมติด ร วิชาสุขศึกษา แต่พ่อแม่เข้าใจผิด คิดว่า ออมท้องกับเจเจ   - ธันวาจะเอาคืนนุ๊กโดยให้นุ๊กแกล้งเป็นแฟน 1 วัน แต่กลับโดนนุ๊กแกล้งคืน | สิตางศุ์ ปุณภพ |
| 25 | 3 พฤศจิกายน 2555 | โรมิโอกับจูเลียต | - เจเจกับออมมาขอให้ปัณณ์กับจ๊ะจ๋าช่วยซ้อมบทละครเรื่องโรมิโอกับจูเลียตให้ พอถึงฉากจูบ ปัณณ์เกิดเสียหลักจูบจ๊ะจ๋าจริงๆ ทำให้จ๊ะจ๋ารู้สึกหวั่นไหว   - หมอตั้มแข่งตีกอล์ฟไกล แต่มีอาการลังเล กลัวอาย โดยคิดมากไปเอง หลังจากธัญลดามาเตือนสติ ทำให้หมอตั้มตีลูกได้ไกลถึง 250 หลา | - |
| 26 | 10 พฤศจิกายน 2555 | เธอรู้สึกเหมือนฉันหรือเปล่า ? | - จ๊ะจ๋าบอกนุ๊กว่ารู้สึกดีกับเพื่อนคนหนึ่ง แต่นุ๊กเข้าใจผิดคิดว่าเป็นธันวา จึงพยายามขัดขวาง เมื่อปัณณ์รู้ปัณณ์ก็เข้าใจผิดว่าจ๊ะจ๋าชอบธันวา แต่ที่จริงจ๊ะจ๋าชอบปัณณ์   - เบิ้มทราบข่าวว่าประสิทธิ์คนที่เบิ้มไปช่วยเป็นเอดส์ตาย เบิ้มกลัวว่าตัวเองจะเป็นเอดส์ตายเหมือนกัน เลยเครียดมาก หมงพยายามช่วยให้เบิ้มหายเครียด และเตือนสติว่าควรใช้เวลาให้มีความสุขที่สุด | สิตางศุ์ ปุณภพ ทัตพงศ์ พงศทัต |
| 27 | 17 พฤศจิกายน 2555 | ของขวัญจากป๋า | - มีคนส่งดอกไม้มาให้นุ๊ก แล้วลงชื่อว่าป๋า ธันวาเข้าใจผิดคิดว่าเป็นแฟนแก่ของนุ๊ก นุ๊กโกรธมาก ธันวามารู้ความจริงจากจ๊ะจ๋าว่าเป็นพ่อของนุ๊ก ที่นุ๊กเกลียดมากที่ทิ้งตนกับแม่ไป สุดท้ายธันวาก็พูดให้นุ๊กเข้าใจว่ายังไงพ่อเขาก็รักนุ๊ก   - ธัญลดาชวนหมอตั้มไป shopping แต่หมอตั้มขี้เกียจไป จึงแกล้งป่วยแล้วแอบออกไปตีกอล์ฟกับหมง แต่ไปไม่ทันถึงธัญลดาก็กลับบ้านซะก่อน ธัญลดาจึงต่อวา และบอกว่าถ้าไม่อยากไปก็ให้บอกกันตรงๆ ตนจะได้ shopping ให้เร็วขึ้น   - ออมฝากเบิ้มส่งซีดีให้พี่นาวิน และส่ง TOY STORY ให้เจเจ แต่พี่เบิ้มส่งผิด เอาซีดีเพลงรักมาให้เจเจ ทำให้เจเจเข้าใจผิดคิดว่าออมชอบตน จึงบอกรักออม ออมโกรธมากที่ส่งผิด จึงต่อว่าเจเจกับพี่เบิ้ม แต่ TOY STORY ที่ส่งไปให้นาวิน นาวินชอบมาก ออมจึงมาขอโทษเจเจ ด้วยการชวนเจเจไปดูคอนเสิร์ต | สิตางศุ์ ปุณภพ |
| 28 | 24 พฤศจิกายน 2555 | เนื่อคู่ของคุณคือ... | - นุ๊กวางแผนเอาหมอดูมาหลอกจ๊ะจ๋าเพื่อให้จ๊ะจ๋าเปลี่ยนใจ ทำให้จ๊ะจ๋าลังเลจึงมาปรึกษาปัณณ์ แต่ปัณณ์ไม่อยากโกหกจึงบอกให้จ๊ะจ๋าเลือกชอบใครก็ได้ตามใจตัวเอง   - หมอตั้มกับธัญลดาเกิดอยากใส่ชุดไทยอยู่บ้านแล้วถ่ายรูปเก็บไว้ แต่เผอิญ เบิ้ม วิโรจน์และบานเย็นดันกลับมาเสียก่อนเพราะลืมโทรศัพท์เอาไว้จึงต้องไปแอบเพราะไม่อยากให้ใครมาเห็นทั้งคู่ในชุดนี้ แต่สุดท้ายออมก็จับได้ | สิตางศุ์ ปุณภพ |
| 29 | 1 ธันวาคม 2555 | เบิ้มเนกาทีฟ รักออกแบบไม่ได้ | - เบิ้มไปตรวจผลเลือดที่โรงพยาบาล และผลคือเบิ้มไม่ได้เป็นโรคเอดส์   - เจเจอยากจีบออมตามคู่หมอตั้มธัญลดา โดยการเข้าทาง ข้าวสวย เพื่อนของออมที่หน้าตาขี้เหร่ แต่กลับทำให้ข้าวสวยเข้าใจผิดคิดว่าเจเจชอบตน | - |
| 30 | 8 ธันวาคม 2555 | ราตรีระทึก | - ออมตั้งใจจะไปดูคอนเสิร์ตพี่นาวินที่อาร์ซีเอ แต่หมอตั้มกับธัญลดาไม่อนุญาต ออมจึงแอบหนีไป และขอให้ปัณณ์กับธันวาช่วยเก็บเป็นความลับ | - |
| 31 | 15 ธันวาคม 2555 | จารชนวัยโจ๋ | - ออมมัวแต่เล่นเกมจนไม่สนใจการเรียน ทำให้ธัญลดาบังคับว่าถ้าได้เกรดไม่ดีจะยึดโทรศัพท์ เจเจจึงตั้งใจช่วยโดยไปขโมยข้อสอบของจ๊ะจ๋ามาให้ แต่จ๊ะจ๋าจับได้จึงปรับเจเจตก ทำให้เจเจโกรธและตั้งต้นเป็นลูกศิษย์ของจ๊ะจ๋าแทนน้องชาย ทำให้ออมรู้สึกผิดมาก   - นุ๊กเผลอทำโมเดลที่เพื่อนร่วมเงินกันซื้อเป็นของขวัญวันเกิดให้ธันวาพัง จึงตั้งใจซ่อนถ่วงเวลาเพื่อรอของชิ้นใหม่ แต่ธันวาดันจับได้ซะก่อน   - หมงกับเบิ้มตั้งใจจะนำไก่ชนมาทำเป็นอาหาร แต่ไก่ชนกลับดุมากไล่จิกไปทั่ว แต่เมื่อธัญลดามาช่วย ไก่เกิดกลับเข้ากรงไปอย่างง่ายดาย | สิตางศุ์ ปุณภพ |
| 32 | 22 ธันวาคม 2555 | แก่ ใจดี สปอร์ต เสี่ยกริซ | - ปัณณ์และธันวาเกิดรู้ความจริงจากจ๊ะจ๋าว่า ที่จริงแล้วเสี่ยกริชไม่ได้รวยอย่างที่คิด และเป็นได้เพียงเซลล์แมนขายเครื่องกรองน้ำ ทั้งคู่จึงคิดว่าเสี่ยกริชตั้งใจจะมาหลอกเอาเงินกับหมอตั้ม   - ออมถูกธัญลดาริบมือถือไป จึงรู้สึกหงุดหงิด แต่ก็เริ่มเข้าใจเมื่อเพื่อนของออมต่างก็สนใจแต่สิ่งที่อยู่ในมือถือมากกว่าตนเอง | เวนย์ ฟอลโคเนอร์ |
| ตอนพิเศษ | 29 ธันวาคม 2555 | สวัสดีปีใหม่ 2556 | - | - |